Uzivanie
Dobry den,
Som v 8.tyzdni tehotenstva mozem uzivat GS Vitamin C so šipkami?
Dobrý deň.
Ďakujeme za Vašu otázku.
Vitamín C je nevyhnutný pre normálny vývoj placenty, prispieva k správnej syntéze kolagénu a zlepšuje vstrebávanie železa.  Súčasne je dôležitý antioxidant a prispieva k normálnej funkcii imunitného systému. Posledné výskumy ukázali, že je dôležitý aj pri vývoji mozgu, konkrétne pamäťového centra.
Šípky sú bohatým zdrojom vitamínu C a obsahujú tiež flavonoidy, ktoré majú protizápalové účinky.
Obe látky sa môžu užívať počas tehotenstva. V prípade preventívneho užívania postačí dávka 100 mg vitamínu C denne , a v prípade zvýšených nárokov, napríklad pri prechladnutí, krátkodobo 250 až 500 mg vitamínu C denne.
Firma GS ponúka vitamín C so šípkami v dvoch silách 500mg a 1000mg. Tieto dávky sú pri dlhodobom užívaní pre tehotné ženy príliš vysoké, pretože vitamín C získavame prirodzene z potravy a taktiež sa nachádza aj v prípravkoch pre tehotné.
Preto odporúčam siahnuť po prípravkoch s nižším obsahom
vitamínu C
.
Prajem pekný zvyšok dňa.
S pozdravom
Mgr. Barbora Bičanovská